CK รายได้ก่อสร้างพุ่ง-บุ๊กพิเศษ ดันงบ Q3 กำไรโตเท่าตัว แตะ 571 ล้าน
CK โชว์งบไตรมาส 3/65 กำไรโต 108% แตะ 571 ล้านบาท จากช่วงปีก่อน 275 ล้านบาท รับรู้รายได้ก่อสร้างพุ่ง-บุ๊กพิเศษ ดันงวด 9 เดือนแรกแตะ 992 ล้านบาท 
CK โชว์งบไตรมาส 3/65 กำไรโต 108% แตะ 571 ล้านบาท จากช่วงปีก่อน 275 ล้านบาท รับรู้รายได้ก่อสร้างพุ่ง-บุ๊กพิเศษ ดันงวด 9 เดือนแรกแตะ 992 ล้านบาท
14 พ.ย. 2565

บริษัท ช.การช่าง จำกัด (มหาชน) หรือ CK รายงานผลการดำเนินงานไตรมาส 3/65 และงวด 9 เดือนปี 65 มีกำไรสุทธิ ดังนี้

บริษัทรายงานผลการดำเนินงานไตรมาส 3/65 บริษัทมีกำไรสุทธิอยู่ที่ 571.36 ล้านบาท เพิ่มขึ้น 107.60% จากงวดเดียวกันของปีก่อน 275.22 ล้านบาท เป็นผลมาจากรายได้จากสัญญาก่อสร้าง 3,662.56 ล้านบาท เพิ่มขึ้น 45.64% จากงวดเดียวกันของปีก่อน 2,514.72 ล้านบาท และรายได้ค่าเช่า 18.37 ล้านบาท เพิ่มขึ้น 6.36% จากงวดเดียวกันของปีก่อน 17.27 ล้านบาท อีกทั้งยังมีกำไรจากการจำหน่ายเงินลงทุนในบริษัทร่วมเข้ามา 34.87 ล้านบาท
สำหรับงวด 9 เดือนปี 65 บริษัทมีกำไรสุทธิอยู่ที่ 992.33 ล้านบาท เพิ่มขึ้น 23.87% จากงวดเดียวกันของปีก่อน 801.12 ล้านบาท สาเหตุหลักมาจากส่วนแบ่งกําไรจากเงินลงทุนในบริษัทร่วมเพิ่มขึ้น โดยหลักเป็นรายได้จากการขายไฟฟ้าและไอน้ำไฟฟ้าจากโรงไฟฟ้าบางปะอิน โคเจนเนอเรชัน (BIC) และบริษัท ทางด่วนและรถไฟฟ้ากรุงเทพ จํากัด (มหาชน) มีผลประกอบการทีดีขึ้นอย่างต่อเนื่อง
อีกทั้งรายได้จากสัญญาก่อสร้างเพิ่มขึ้น เนื่องจากบริษัทเริ่มรับรู้รายได้ในก่อสร้างทั้งโครงการที่มีอยู่และโครงการใหม่ เช่น โครงการก่อสร้างทางรถไฟสายเด่นชัย-เชียงราย-เชียงของสัญญาที่ 2 ช่วงงาว-เชียงราย และสัญญาที่ 3 ช่วงเชียงราย-เชียงของ และ Preliminary Construction Works